שחר של יום חדש
כי מציון תצא תורה והיא תפיץ את הבשורה; אז יפתחו דלתי מרום ומארבע כנפות הארץ; תגיע חוכמה תגיע בינה בלי הקצנה של האמונה; כל הגבולות אז ייפרצו והאדם ישיר באומץ; סור מרע ועשה טוב; דע שאתה יחיד ומקודש; בקש שלום ורדפהו; ותתעורר כל בוקר בלי חשש; אל שחר של יום חדש; זאת הבשורה כל כך יפה נשלח אותה במעטפה; בדואר יונים על גב הגמלים בתוך בקבוק על פני המים; מדן עד אילת בין עכו לצפת מתל אביב עד לקריית גת; ממצפה רמון עד גבול הצפון ובחוצות ירושלים; סור מרע ועשה טוב; דע שאתה יחיד ומקודש; בקש שלום ורדפהו; ותתעורר כל בוקר בלי חשש; אל שחר של יום חדש; ברכבת אקספרס עם שמעון פרס בלילה בהיר נשיר עד לקהיר; משם למרוקו ,תוניסיה, אלג'יר, נביא פרחים במקום עוד נשק; נטוס לאירן עם אייבי נתן נעיר אייטולות בטהרן; עורי תימן עורי סודן עורי בגדד וגם דמשק; סור מרע ועשה טוב; דע שאתה יחיד ומקודש; בקש שלום ורדפהו; ותתעורר כל בוקר בלי חשש; אל שחר של יום חדש; 